Berzence Nagyközség

Polgármesterétől

Berzence, Szabadság tér 19.

Tel.: 82/546-091.

**E l ő t e r j e s z t é s**

Tisztelt Képviselőtestület!

Önkormányzatunk a TOP\_PLUSZ-1.2.1-21-SO1-2022-00028 azonosítószámú projektben településünkön megvalósítandó belterületi vízrendezésre kapott európai uniós forrásból vissza nem térítendő támogatást. A támogatás intenzitása: 100,000000 %.

A beruházás megvalósítása érdekében kötendő vállalkozási szerződéshez – tekintettel a beruházás előzetes becsült értékére – közbeszerzési eljárást kell lefolytatni.

A közbeszerzési eljárás tárgya: „Belterületi vízrendezés Berzencén” elnevezésű építési beruházás.

A közbeszerzési eljárás megindítását megelőzően az alábbiakról szükséges határozatot hozni:

* Becsült érték, fedezet jóváhagyása
* Ajánlattételi felhívás, dokumentáció és szerződés tervezet jóváhagyása
* Bíráló bizottság tagjainak felkérése, összeférhetetlenségi nyilatkozatok

**Becsült érték, fedezet jóváhagyása**

Az előzetes tervezői költségvetés alapján (egy évnél nem régebbi, aláírt, dátumozott) a beruházás előzetesen becsült értéke: mindösszesen nettó: 111 460 659,- HUF,

Tárgyi eljárásban a rendelkezésre álló fedezet mértéke: nettó 120 642 000,- HUF + 32 573 340,- HUF 27% ÁFA = bruttó 153 215 340,- HUF

A rendelkezésre álló fedezet mértéke az ajánlatok bontásakor ismertetésre kerül (Kbt. 68. § (4) bekezdés)

**Ajánlattételi felhívás és dokumentáció jóváhagyása**

A közbeszerzés becsült értékére tekintettel a Kbt. 112 § (1) b.) pont szerinti hirdetménnyel induló nyílt eljárás lefolytatása javasolt.

Az eljárásrendnek megfelelő ajánlattételi felhívás és dokumentáció elkészült, jelen előterjesztés mellékleteként csatolásra került.

 Az ajánlattételi felhívás és dokumentáció része a műszaki dokumentáció, amely ajánlattevőknek kiadásra kerül, külön jelen előterjesztésnek nem melléklete *(1.számú melléklet: Közbeszerzési dokumentumok)*

Bíráló bizottság tagjainak felkérése, összeférhetetlenségi nyilatkozatok

A Kbt. 27. § (3)-(4) bekezdés alapján:

„A közbeszerzési eljárás előkészítése, a felhívás és a közbeszerzési dokumentumok elkészítése, valamint az ajánlatok értékelése során és az eljárás más szakaszában az ajánlatkérő nevében eljáró, illetve az eljárásba bevont személyeknek és szervezeteknek együttesen rendelkezniük kell a közbeszerzés tárgya szerinti szakmai, közbeszerzési, jogi és pénzügyi szakértelemmel.”

„Az ajánlatkérő a fentiek szerint meghatározott szakértelemmel együttesen rendelkező, legalább háromtagú bírálóbizottságot köteles létrehozni az ajánlatoknak - szükség esetén a hiánypótlás, felvilágosítás vagy indokolás [71-72. §] megadását követő - e törvény szerinti elbírálására és értékelésére. A bírálóbizottság írásbeli szakvéleményt és döntési javaslatot készít az eljárást lezáró döntést meghozó személy vagy testület részére. A bírálóbizottsági munkáról jegyzőkönyvet kell készíteni, amelynek - amennyiben az ajánlatkérő alkalmaz ilyet - részét képezhetik a tagok indokolással ellátott bírálati lapjai.”

A fentiek alapján az alábbi személyek felkérése javasolt a bíráló bizottság tagjának:

1.Dr. Fröhlich Klára állami közbeszerzési szaktanácsadó (8800 Nagykanizsa, Ady u. 35. A ép.B lph): közbeszerzési-jogi szakértelem

2. Patak Norbert műszaki ellenőr (7477 Szenna, Bárdi utca 28.) műszaki-szakmai szakértelem

3. Takács Józsefné (pénzügyi szakértelem)

A Kbt. 25. § alapján az ajánlatkérő köteles minden szükséges intézkedést megtenni annak érdekében, hogy elkerülje az összeférhetetlenséget és a verseny tisztaságának sérelmét eredményező helyzetek kialakulását. Erre tekintettel az eljárásba ajánlatkérő részéről bevont személyek összeférhetetlenségi és titoktartási nyilatkozatot írnak alá.

Ajánlatkérő rendelkezik elfogadott közbeszerzési tervvel és Közbeszerzési Szabályzattal.

A fentiek alapján kérem a Tisztelt Képviselőtestület döntését az alábbi határozati javaslatról:

**Határozati javaslat:**

Berzence Nagyközségi Önkormányzat képviselőtestülete az előterjesztésben foglaltak alapján

1. megállapítja az előzetes tervezői költségvetés alapján a beruházás előzetesen becsült értékét mindösszesen nettó: 111 460 659,- HUF, mértékben.

Megállapítja, hogy tárgyi eljárásban a rendelkezésre álló fedezet mértéke:

 nettó 120 642 000,- HUF + 32 573 340,- HUF 27% ÁFA = bruttó 153 215 340,- HUF

Hozzájárul, hogy a rendelkezésre álló fedezet mértéke a Kbt. 68. § (4) bekezdés az ajánlatok bontásakor ismertetésre kerüljön,

1. jóváhagyja a mellékelten csatolt eljárást megindító felhívást és dokumentációt,
2. jóváhagyja az alábbi bíráló bizottsági tagok felkérését:

1.Dr. Fröhlich Klára állami közbeszerzési szaktanácsadó (8800 Nagykanizsa, Ady Endre u. 35. A. ép. B. lph): közbeszerzési-jogi szakértelem

2. Patak Norbert műszaki ellenőr (7477 Szenna, Bárdi utca 28.) műszaki-szakmai szakértelem

3. Takács Józsefné (pénzügyi szakértelem)

1. felhatalmazza a polgármester az eljárás megindításhoz szükséges dokumentumok aláírására.

A határozat elfogadása egyszerű többséget igényel.

**Határidő:** 2024. ………... (eljárást megindító felhívás feladására)

**Felelős:** Polgármester

(operatív felelős: Dr. Fröhlich Klára állami közbeszerzési szaktanácsadó)

Berzence, 2024. február 12.

…………………………..

Kovács Zoltán

polgármester